

**מסמך ייזום**

1. **שם הפרויקט:**

* FirstStep

1. **צוות הפרויקט:**

* איתי אלטר
* איתי דוסיק
* ניר קנימח
* ליאור גופמן

1. **בעלי עניין:**

* סטודנטים המחפשים עבודה
* מעסיקים מתחומים שונים הרוצים להעסיק סטודנטים שיתחילו את הקריירה שלהם אצלם
* מוסדות אקדמיים המעוניינים לעזור ולקדם את הסטודנטים שלהם גם לאחר סיום התואר.

1. **צפי תאריך התחלה:**

* 30.10.2022

1. **צפי תאריך סיום:**

* 12.01.2023

1. **רקע:**

אנו, חברי הפרויקט, סטודנטים להנדסת תוכנה שנה ב', מעוניינים לפתח פלטפורמה לחיפוש משרות סטודנטים. במהלך הפרויקט אנו נלמד שפות תכנות חדשות (ReactJS, JavaScript, Mongo Atlas). כסטודנטים אנו מרגישים את חוסר המשרות עבור סטודנטים בעצמנו, ולכן החלטנו להתמקד בפרויקט אשר יתן מענה לבעיה.

1. **תקציר:**

הפרויקט שלנו יעסוק בבעיה שקיימת אצל מרבית הסטודנטים בישראל והיא שאין פלטפורמה מסודרת ומתאימה לחיפוש משרות סטודנטים אשר יקדמו אותם בחייהם המקצועיים שלאחר התואר.  
המטרה שלנו היא לפתח פלטפורמה שתנגיש לכלל הסטודנטים במגוון המקצועות את כל אפשרויות התעסוקה הרלוונטיות להם אשר יקדמו אותם להמשך הקריירה.  
החזון שלנו הוא לאפשר דריסת רגל ראשונית לכל סטודנט אשר מעוניין לעבוד במקצוע אשר אותו הוא לומד ומצפה לעסוק בו בסיום לימודיו.

1. **פרסונות:**

8.1 סטודנט אשר מחפש עבודה, תהיה לו גישה לכלים הבאים:

* הרשמה אשר הכוללת בניית קורות חיים
* אפשרות לעלות את מערכת השעות שלו על מנת לספק מידע נוסף
* בניית פרופיל עבור הפלטפורמה שבה יוכל לעלות תמונה, לעדכן פרטים אישיים עליו ועל הניסיון התעסוקתי שלו
* אפשרות לקבל תג "מאומת" עבור סטודנט המעלה אישור לימודים
* יכולת לחפש משרות המתאימות לו בעזרת סינון
* לשלוח קורות חיים עבור המשרות שעלו לפלטפורמה
* קבלת התראה בכל שבוע עבור המשרות הזמינות אשר מתאימות לו

8.2 מעסיק אשר מחפש סטודנטים למשרות, תהיה לו גישה לכלים הבאים:

* הרשמה עם אימות מטעם העסק
* לפתוח ולפרסם משרה חדשה
* ניתן להוסיף קריטריונים כמו עבודה זמנית או עבודה בימי שבת וכ'
* לצפות בכל הבקשות של הסטודנטים עבור המשרה
* במידה וסטודנט הגיש בקשה עבור המשרה, המעסיק יכול ליצור איתו קשר
* לצפות בכל הסטודנטים אשר רלוונטיים למשרה אותה העלה
* אפשרויות עריכה או מחיקה של פוסטים במידה ולא רלוונטיים יותר
* קבלת דוחות על המשרות (כמה צפו, כמה נרשמו וכ')

8.3 אדמין (מנהל) אשר ינהל את המערכת, תהיה לו גישה לכלים הבאים:

* מאשר סטודנטים אשר העלו אישור לימודים וכך נותן להם תג "מאומת"
* מאשר הרשמה של מעסיקים
* ניהול משתמשים במערכת (עדכון משתמש, מחיקת משתמש)
* הוספת אדמין חדש
* ניהול פוסטים (יכול למחוק פוסטים אשר לא מתאימים לחוקי הפלטפורמה)

1. **הצגת הבעיה:**

"סקרי תעסוקה מעלים תמונה לפיה 70% מהמשרות הסטודנטים כלל אינן מגיעות לפרסום. בגלל זה צריך לסמן את החברות המתאימות על ידי המאגרים שפרטנו קודם - ולפנות גם לחברות שכלל לא מפרסמות משרות. חברות היי-טק אוהבות את הפנייה הישירה אליהן כי כך מקבלות הצעה למועמד בלי שנאלצו "לבזבז" עליו משאבים דוגמת פרסום, איש משאבי אנוש ועמלה לחברת השמה".

[למעבר לכתבה לחצו כאן](https://www.ynet.co.il/articles/0,7340,L-4653692,00.html)

מציאת עבודה כסטודנט היא בעיה קשה, מרבית החברות נוטות שלא לפרסם את משרות הסטודנט שלהם כיוון שמציאת סטודנט מתאים עולה כסף רב ואורכת זמן ואילו בתמורה הם מקבלים עובד שעובד במשרה חלקית. בעקבות זאת נוצר מצב שסטודנטים רבים לא מצליחים למצוא עבודה בזמן הלימודים, ובכך סטודנטים בעלי פוטנציאל ויכולת לא מצליחים לממש את יכולותיהם בשוק העבודה. סטודנטים שלא מצאו עבודה בזמן התואר נשארים ללא ניסיון תעסוקתי ויכולתם למצוא עבודה לאחר הלימודים תיקח זמן רב יותר ומשמעותית קשה יותר ביחס לחבריהם הסטודנטים שכן עבדו בזמן התואר.

1. **מטרות ויעדים:**

עקב הבעיות שצוינו בסעיף הקודם, אנו החלטנו לפתח פלטפורמה אשר תשרת את המעסיקים ותנגיש להם את כל תהליך פרסום המשרה ומציאת סטודנטים מתאימים. בנוסף הפלטפורמה גם תשרת את הסטודנטים בכך שהיא תנגיש להם את כל המשרת הרלוונטיות עבורם ותקל על תהליך ההגשת קו"ח.

באמצעות השימוש בפלטפורמה שלנו עלות המעסיקים תרד משמעותית וגם כמות הסטודנטים המוצאים משרה וגיוונם יגדל משמעותית.

הסיבה לכך שהמעסיקים ירצו להשתמש בפלטפורמה שלנו היא שהמעסיקים יעסיקו סטודנטים חרוצים שמוקירים תודה על כך שנתנו להם את ההזדמנות הראשונית הזו ולכן הם נשארים בעבודה יותר זמן ומגלים יותר לואליות למקום העבודה.

1. **פתרונות דומים בשוק:**
   1. – LINKEDIN

הרשת מאפשרת למשתמשיה ליצור פרופיל אישי בו הם יכולים להציג את ניסיונם המקצועי וליצור קשרים עם משתמשים אחרים על מנת לקדם קשרים מקצועיים או עסקיים, לגייס עובדים ולמצוא אפשרויות העסקה או שותפויות עסקיות. בפרופיל המשתמש ניתן להציג ידע, ניסיון, כישורים ויכולות מקצועיים על ידי סיכומים תמציתיים של המשרות בהן מועסק והועסק המשתמש, תיאור התמחויות מקצועיות, רקע לימודי והישגים בלימודים, והצגת המלצות מעסיק.

* 1. – ALLJOBS

מאגר המשרות של AllJobs כולל משרות המפורסמות בתשלום או בחינם על ידי מעסיקים, וכן משרות הנאספות מאלפי מקורות נוספים (אתרים, בלוגים, רשתות חברתיות, עיתונים ומקומונים). מאגר זה מתעדכן כל הזמן בעזרת מחלקה ייעודית

וטכנולוגיה המנפה כפילויות, שיווק רשתי ומודעות ממעסיקים פיקטיביים.

* 1. – FACEBOOK

בפייסבוק ישנם קבוצות רבות למציאת עבודה, שבה מעסיקים יכולים לפרסם פוסטים בהם מחפשים עובדים פוטנציאלים בכלל הרשת החברתית. השימוש בפייסבוק ככלי למציאת עבודה (שבמקור היא פלטפורמה לרשת חברתית בלבד), עקב תפוצתה הרחבה בקרב האוכלוסייה הכללית והקלות היחסית למצוא אנשים חדשים בה.

1. **יתרונות המערכת:**

המוצר שלנו הינו מוצר ראשון מסוגו וייחודי בפלטפורמות חיפושי העבודה השונות בכך שהוא מקל על שני הצדדים בחיפוש המשרה והתאמה של הסטודנט למשרה עצמה. לסטודנטים אשר ישתמשו במערכת יתאפשר לקבל גישה נוחה ומהירה עבור משרות אשר רלוונטיות עבורו בכלל ההיבטים שירצה כגון התאמה למערכת שעות, מרחק ממקום מגוריו ועבודה מהבית, שעות המשרה ועוד. כמו כן המעסיקים אשר ישתמשו בפלטפורמה יקבלו את הסטודנטים המתאים ביותר למשרה בצורה קלה ונוחה על פי פרמטרים שהמעסיק ייבחר עבור כל משרה.

1. **אבני דרך:**

|  |  |
| --- | --- |
| נקודות ציון | תאריך גמר ביצוע |
| סיום מסמך ייזום. | 3.11.2022 |
| תכנון הפרויקט – פיצ'רים, פרסנות וסיפורי משתמש | 10.11.2022 |
| סיום מסמך דרישות תכן | 10.11.2022 |
| למידת סביבת העבודה | 17.11.2022 |
| בניית צד השרת של האפליקציה | 24.11.2022 |
| בניית צד הלקוח של האפליקציה | 15.12.2022 |
| הכנת בסיס נתונים ראשוני | 22.12.2022 |
| העלאת הפרויקט לסביבת טסטינג לצורך בדיקה חיה. | 29.12.2022 |
| שיפור חוויות המשתמש, תיקון באגים | 10.01.2023 |
| העלאת הפרויקט לאוויר והגשתו. | 12.01.2023 |

1. **סביבת העבודה:**

* Webstorm ide
* React.js library for frontend
* Exprees.js library for backend
* Mongo atlas for database

1. **מדדי הצלחה לפרויקט:**

* לפחות 70% מהסטודנטים בישראל אשר ישתמשו במערכת לפחות אחת בשבוע.
* לפחות 10 פניות חדשות כל שבוע על כל משרה פתוחה.
* לפחות 10 משרות שאוישו באמצעות הפלטפורמה כל חודש.
* לפחות 30 מעסיקים אשר ישתמשו בפלטפורמה על בסיס שבועי.

1. **סיכונים:**

* מעסיקים וסטודנטים יעדיפו להשתמש בפלטפורמה קיימת.
* כמות משרות נמוכה.
* מיעוט בתחומי המשרות הפתוחות.