

**מסמך ייזום**

1. **שם הפרויקט:**

* FirstStep

1. **צוות הפרויקט:**

* איתי אלטר - סטודנט שנה ב', בעל ידע רב ב – javascript, react, express, mongodb
* איתי דוסיק – סטודנט שנה ב', ידע ב – c, c++, ידע רב בעיצוב גרפי
* ניר קנימח – סטודנט שנה ב' , ידע ב – c, c++
* ליאור גופמן – סטודנט שנה ב', ידע ב – c, c++

1. **בעלי עניין:**

* סטודנטים מכלל התחומים כגון תארי הנדסות, מדעים מדוייקים, מדעי הרוח ועוד. לרוב סטודנטים משנים מתקדמות (שנה ב' לתארים תלת שנתיים ושנה ג' לתארים של ארבע שנים) אך תהיה פתוחה לכלל הסטודנטים כולל תארים מתקדמים.
* מעסיקים מתחומים שונים הרוצים להעסיק סטודנטים שיתחילו את הקריירה שלהם אצלם, המעסיקים יהיו ממגוון תחומי עיסוק הדורש תואר אקדמאי לשם ביצוע העבודה כגון חברות תוכנה, הוצאות לאור, משרדי עריכת דין, ראיית חשבון ועוד.
* מוסדות אקדמיים (המוכרים על ידי המל"ג) המעוניינים לעזור ולקדם את הסטודנטים שלהם ולעזור להם לבצע נחיתה רכה ליום של אחרי הלימודים.

1. **צפי תאריך התחלה:**

* 30.10.2022

1. **צפי תאריך סיום:**

* 12.01.2023

1. **רקע:**

אנו, חברי הפרויקט, סטודנטים להנדסת תוכנה שנה ב', מעוניינים לפתח פלטפורמה לחיפוש משרות סטודנטים. במהלך הפרויקט אנו נלמד שפות תכנות חדשות (ReactJS, JavaScript, Mongo Atlas). כסטודנטים אנו מרגישים את חוסר המשרות עבור סטודנטים בעצמנו, ולכן החלטנו להתמקד בפרויקט אשר יתן מענה לבעיה.

1. **תקציר:**

הפרויקט שלנו יעסוק בבעיה שקיימת אצל מרבית הסטודנטים בישראל והיא שאין להם את האופצייה לעבוד בעבודה מקצועית תוך כדי לימודיהם באופן שיקדם אותם בקריירה שלהם לאחר הלימודים, אחד הגורמים לכך שאותם סטודנטים אינם מוצאי עבודה מקצועית היא שאין פלטפורמה מסודרת ומתאימה לחיפוש משרות סטודנט.  
המטרה שלנו היא לפתח פלטפורמה שתנגיש לכלל הסטודנטים במגוון המקצועות השונים את כל אפשרויות התעסוקה הרלוונטיות להם אשר יקדמו אותם להמשך הקריירה.  
החזון שלנו הוא לאפשר דריסת רגל ראשונית לכל סטודנט אשר מעוניין לעבוד במקצוע אשר אותו הוא לומד ומצפה לעסוק בו בסיום לימודיו.

1. **פרסונות:**

8.1 סטודנט אשר מחפש עבודה, תהיה לו גישה לכלים הבאים:

* הרשמה אשר הכוללת בניית קורות חיים
* אפשרות לעלות את מערכת השעות שלו על מנת לספק מידע נוסף
* בניית פרופיל עבור הפלטפורמה שבה יוכל לעלות תמונה, לעדכן פרטים אישיים עליו ועל הניסיון התעסוקתי שלו
* אפשרות לקבל תג "מאומת" עבור סטודנט המעלה אישור לימודים
* יכולת לחפש משרות המתאימות לו בעזרת סינון
* לשלוח קורות חיים עבור המשרות שעלו לפלטפורמה
* קבלת התראה בכל שבוע עבור המשרות הזמינות אשר מתאימות לו

8.2 מעסיק אשר מחפש סטודנטים למשרות, תהיה לו גישה לכלים הבאים:

* הרשמה עם אימות מטעם העסק
* לפתוח ולפרסם משרה חדשה
* ניתן להוסיף קריטריונים כמו עבודה זמנית או עבודה בימי שבת וכו'
* לצפות בכל הבקשות של הסטודנטים עבור המשרה
* במידה וסטודנט הגיש בקשה עבור המשרה, המעסיק יכול ליצור איתו קשר
* לצפות בכל הסטודנטים אשר רלוונטיים למשרה אותה העלה
* אפשרויות עריכה או מחיקה של פוסטים במידה ולא רלוונטיים יותר
* קבלת דוחות על המשרות (כמה צפו, כמה נרשמו וכו')

8.3 אדמין (מנהל) אשר ינהל את המערכת, תהיה לו גישה לכלים הבאים:

* מאשר סטודנטים אשר העלו אישור לימודים וכך נותן להם תג "מאומת"
* מאשר הרשמה של מעסיקים
* ניהול משתמשים במערכת (עדכון משתמש, מחיקת משתמש)
* הוספת אדמין חדש
* ניהול פוסטים (יכול למחוק פוסטים אשר לא מתאימים לחוקי הפלטפורמה)

1. **הצגת הבעיה:**

כיום ישנה בעיה גדולה במרבית העבודות המקצועיות והיא שיש מחסור תמידי בעובדים וותיקים ומנוסים, הבעיה הזאת נוגעת בכלל תחומי החיים בין אם זה בתחומי ההייטק השונים ובין אם בתחומי הרוח למינהם. אחת הסיבות שהבעיה קיימת ולא נראה שתיפתר בעתיד היא שלמרבית הסטודנטים בכלל התארים השונים לא עובדים במקצוע אותו הם לומדים במהלך התואר ובכך אינם משיגים דריסת רגל ראשונית וכתוצאה מכך מתקשים מאוד במציאת עבודה לאחר התואר.

מציאת עבודה כסטודנט היא בעיה קשה, מרבית החברות נוטות שלא לפרסם את משרות הסטודנט שלהם כיוון שמציאת סטודנט מתאים עולה כסף רב ואורכת זמן כיוון שלוודא התאמה בין המעסיק והסטודנט הינו תהליך ארוך שכולל בדיקה של פרטים רבים כגון שעות הזמינות של הסטודנט לאורך השבוע, תקופות מבחנים, ציונים בקורסים רלוונטים ועוד. למרות כלל העבודה שהמעסיק עושה טרם הסטודנט התקבל, העובד שיגיע בסופו של יום הינו עובד אשר יעבוד במשרה חלקית ונדרש חניכה והכשרה נוספים עד אשר יתחיל לספק תמורה למעסיק. בעקבות זאת נוצר מצב שסטודנטים רבים לא מצליחים למצוא עבודה בזמן הלימודים, ובכך סטודנטים בעלי פוטנציאל ויכולת לא מצליחים לממש את עצמם בשוק העבודה. סטודנטים שלא מצאו עבודה בזמן התואר נשארים ללא ניסיון תעסוקתי ויכולתם למצוא עבודה לאחר הלימודים תיקח זמן רב יותר ומשמעותית קשה יותר ביחס לחבריהם הסטודנטים שכן עבדו בזמן התואר.

**מתוך כתבה בynet:** "סקרי תעסוקה מעלים תמונה לפיה 70% מהמשרות הסטודנטים כלל אינן מגיעות לפרסום. בגלל זה צריך לסמן את החברות המתאימות על ידי המאגרים שפרטנו קודם - ולפנות גם לחברות שכלל לא מפרסמות משרות. חברות היי-טק אוהבות את הפנייה הישירה אליהן כי כך מקבלות הצעה למועמד בלי שנאלצו "לבזבז" עליו משאבים דוגמת פרסום, איש משאבי אנוש ועמלה לחברת השמה".

[למעבר לכתבה לחצו כאן](https://www.ynet.co.il/articles/0,7340,L-4653692,00.html)

1. **מטרות ויעדים:**

עקב הבעיות שצוינו בסעיף הקודם, אנו החלטנו לפתח פלטפורמה אשר תשרת את המעסיקים ותנגיש להם את כל תהליך פרסום המשרה ומציאת סטודנטים מתאימים.   
הפלטפורמה תעשה זאת באמצעות ניתוח חכם של מידע אשר יספקו הסטודנטים על עצמם כגון, קורסים רלוונטים אשר הסטודנט עשה וציונם, שעות הזמינות שלו ותקופת הבחינות שלו.

בנוסף הפלטפורמה גם תשרת את הסטודנטים בכך שהיא תנגיש להם את כל המשרת הרלוונטיות עבורם בהתאמה אישית על בסיס נתוניהם כגון התואר שאותו הם לומדים, מערכת השעות שלהם, הקורסים השונים שעברו ועוד, כמו כן תקל הפלטפורמה על תהליך הגשת הקו"ח.

באמצעות השימוש בפלטפורמה שלנו עלות המעסיקים תרד משמעותית וגם כמות הסטודנטים המוצאים משרה וגיוונם יגדל משמעותית.

הסיבה לכך שהמעסיקים ירצו להשתמש בפלטפורמה שלנו היא שהמעסיקים יעסיקו סטודנטים חרוצים שמוקירים תודה על כך שנתנו להם את ההזדמנות הראשונית הזו ולכן הם נשארים בעבודה יותר זמן ומגלים יותר לואליות למקום העבודה.

היעדים שאנו שואפים להגיע אליהם הינם:

* לפחות 70% מהסטודנטים בישראל אשר ישתמשו במערכת לפחות אחת בשבוע.
* לפחות 10 פניות חדשות כל שבוע על כל משרה פתוחה.
* לפחות 10 משרות שאוישו באמצעות הפלטפורמה כל חודש.
* לפחות 30 מעסיקים אשר ישתמשו בפלטפורמה על בסיס שבועי.

1. **פתרונות דומים בשוק:**
   1. – LINKEDIN :

הרשת מאפשרת למשתמשיה ליצור פרופיל אישי בו הם יכולים להציג את ניסיונם המקצועי וליצור קשרים עם משתמשים אחרים על מנת לקדם קשרים מקצועיים או עסקיים, לגייס עובדים ולמצוא אפשרויות העסקה או שותפויות עסקיות. בפרופיל המשתמש ניתן להציג ידע, ניסיון, כישורים ויכולות מקצועיים על ידי סיכומים תמציתיים של המשרות בהן מועסק והועסק המשתמש, תיאור התמחויות מקצועיות, רקע לימודי והישגים בלימודים, והצגת המלצות מעסיק.

* 1. – ALLJOBS :

מאגר המשרות של AllJobs כולל משרות המפורסמות בתשלום או בחינם על ידי מעסיקים, וכן משרות הנאספות מאלפי מקורות נוספים (אתרים, בלוגים, רשתות חברתיות, עיתונים ומקומונים). מאגר זה מתעדכן כל הזמן בעזרת מחלקה ייעודית

וטכנולוגיה המנפה כפילויות, שיווק רשתי ומודעות ממעסיקים פיקטיביים.

* 1. – FACEBOOK :

בפייסבוק ישנם קבוצות רבות למציאת עבודה, שבה מעסיקים יכולים לפרסם פוסטים בהם מחפשים עובדים פוטנציאלים בכלל הרשת החברתית. השימוש בפייסבוק ככלי למציאת עבודה (שבמקור היא פלטפורמה לרשת חברתית בלבד), עקב תפוצתה הרחבה בקרב האוכלוסייה הכללית והקלות היחסית למצוא אנשים חדשים בה.

1. **סקופ:**

בתוך הסקופ:

* הרשמה למערכת (סטודנטים / מעסיקים)
* התחברות למערכת (אדמין / סטודנטים / מעסיקים)
* העלאת משרות חדשות / עדכון משרות
* מערכת לחיפוש משרות
* ניהול משתמשים
* הרשמה להצעות עבודה
* עדכון פרופילים
* מערכת התראות
* מערכת אימות משתמשים

מחוץ לסקופ:

* Email verification
* Chat
* Automatic student verification
* Filtering posts
* Anti-spam
* Premium upgrade

1. **יתרונות המערכת:**

המוצר שלנו הינו מוצר ראשון מסוגו וייחודי בפלטפורמות חיפושי העבודה השונות בכך שהוא מקל על שני הצדדים בחיפוש המשרה והתאמה של הסטודנט למשרה עצמה. לסטודנטים אשר ישתמשו במערכת יתאפשר לקבל גישה נוחה ומהירה עבור משרות אשר רלוונטיות עבורו בכלל ההיבטים שירצה כגון התאמה למערכת שעות, מרחק ממקום מגוריו ועבודה מהבית, שעות המשרה ועוד. כמו כן המעסיקים אשר ישתמשו בפלטפורמה יקבלו את הסטודנטים המתאים ביותר למשרה בצורה קלה ונוחה על פי פרמטרים שהמעסיק ייבחר עבור כל משרה.

1. **אבני דרך:**

|  |  |
| --- | --- |
| נקודות ציון | תאריך גמר ביצוע |
| סיום מסמך ייזום. | 3.11.2022 |
| תכנון הפרויקט – פיצ'רים, פרסנות וסיפורי משתמש | 10.11.2022 |
| סיום מסמך דרישות תכן | 10.11.2022 |
| למידת סביבת העבודה | 17.11.2022 |
| בניית צד השרת של האפליקציה | 24.11.2022 |
| בניית צד הלקוח של האפליקציה | 15.12.2022 |
| הכנת בסיס נתונים ראשוני | 22.12.2022 |
| העלאת הפרויקט לסביבת טסטינג לצורך בדיקה חיה. | 29.12.2022 |
| שיפור חוויות המשתמש, תיקון באגים | 10.01.2023 |
| העלאת הפרויקט לאוויר והגשתו. | 12.01.2023 |

1. **סביבת העבודה:**

* Webstorm ide – בחרנו בIDE הנ"ל עקב תפצתו הרחבה בקרב קהילת הפיתוח העולמית, מגוון הכלים המשולבים בו באופן דיפולטיבי כגון גיט, תרשימי זרימה, השלמה אוטמטית של קוד ועוד.
* React.js library for frontend – בחרנו בREACT בגלל שיש לה קהילה רחבה, נוחה ללימוד, זמן פיתוח נמוך ועוד.
* Exprees.js library for backend – בחרנו בexpress לצד השרת שלנו כיוון שהיא קלה ללימוד, מהירה מאוד, בעלת תמיכה רחבה ועם ספריות רבות שמתממשקות איתה, בנוסף ככה יש לנו את אותה השפה לצד השרת וצד הלקוח מה שמקל על התקשרות בין הצדדים.
* Mongo atlas for database – בחרנו במונוגו אטלאס מכיוון שהוא מקל לנו את הניהול של המסד נתונים (הוא מנוהל בענן באופן אוטומטי), קל להתממשקות עם צד השרת שלנו, נוח לסינון מידע וניתוח שלו בדיעבד. כמו כן בגלל שהוא שומר רשומות המידע שנשמר הוא מאוד אינטאיטבי.

1. **סיכונים:**

* מעסיקים וסטודנטים יעדיפו להשתמש בפלטפורמה קיימת.
* כמות משרות נמוכה.
* מיעוט בתחומי המשרות הפתוחות.